Mirek Tóda

Mgr. Miroslav „Mirek“ Tóda (* 31. január 1980, Kráľovský Chlmec, ČSSR) je slovenský novinár. Od roku 2015 pôsobí v redakcii Denníka N.

 Život 
Vysokoškolské štúdium absolvoval v študijnom programe žurnalistikapolitológia na Filozofickej fakulte Univerzity Komenského v Bratislave (ukončené v roku 2002).Osoby, ktoré získali titul na UK. [Bratislava] : Univerzita Komenského v Bratislave, c2011-2015 [cit. 2018-03-07]. Dostupné online . Vo svojej diplomovej práci sa zameriaval na pôsobenie vojnových reportérov.Tóda, Miroslav. Reportér vo vojne : diplomová práca. Bratislava : Univerzita Komenského v Bratislave, Filozofická fakulta, 2001. 68 s.

Pred parlamentnými voľbami v roku 1998 sa podieľal na príprave a realizácii volebného autobusu denníka SME „Nedaj si vziať svoj hlas“.Pozri bližšie: Benedikovičová, Mária. Pred voľbami 1998 vyrazil proti Mečiarovi autobus. In SME. [Bratislava] : Petit Press, 2013-01-14 [cit. 2018-03-07]. Dostupné online. Dva roky pôsobil ako zahranično-politický redaktor týždenníka Plus 7 dní. Od októbra 2004 do decembra 2014 pracoval v zahranično-politickom oddelení redakcie denníka SME, ktorému v druhej polovici obdobia svojho pôsobenia šéfoval. Od januára 2015 pôsobí v redakcii Denníka N ako editor a reportér.Redakcia [online]. In Denník N. [Bratislava] : N Press, [s. a.] [cit. 2018-03-07]. Dostupné online.Tóda, Mirek. User profile [online]. [s. l.] : LinkedIn, [s. a.] [cit. 2018-03-07]. Dostupné online. Vo svojej novinárskej tvorbe sa zameriava na zahraničné spravodajstvo.Pozri bližšie: Mirek Tóda [online]. In Denník N. [Bratislava] : N Press, [s. a.] [cit. 2018-03-07]. Dostupné online.; Mirek Tóda [online]. In SME. [Bratislava] : Petit Press, [s. a.] [cit. 2018-03-07]. Dostupné online. Ako zahranično-politický reportér bol vyslaný do Gruzínska počas vojny v Južnom Osetsku (2008) a na Ukrajinu, kde chodí na pravidelné reportážne cesty od oranžovej revolúcie (2004).

Je manželom novinárky Moniky rod. Žemlovej, ktorá pôsobí ako redaktorka domáceho spravodajstva v Denníku N.Kernová, Miroslava. Novinárka Tódová ostala prekvapená. Prišla k nej neobvyklá kontrola zo sociálky. In O médiách.com [online]. [Bratislava] : Miramedia, 2017-07-13 [cit. 2018-03-04]. Dostupné online. Spolu majú dve deti (syna a dcéru).Čo čítate svojim deťom? Pýtali sme sa známych rodičov [online]. Bratislava : Citylife.sk, c2016 [cit. 2018-03-04]. Dostupné online.

 Referencie 

 Externé odkazy 
 Zoznam článkov Mirka Tódu na Denníku N
 Zoznam článkov Mirka Tódu na denníku SME

Kategória:Osobnosti z Kráľovského Chlmca
Kategória:Slovenskí novinári
Kategória:SME
Kategória:Denník N
Kategória:Absolventi Filozofickej fakulty Univerzity Komenského v Bratislave